Lav et referat af nedenstående tekst:

Tekst:
Der har været gang i køkkenet helt fra morgenstunden af på Trend Kro. Her har de været i gang med deres berømte stegt flæsk til pensionister, valgsteder og krogæster. En gang om ugen står der stegt flæsk på menuen, og torsdag falder dagen sammen med valget. Der har været ekstra mange bestillinger til torsdag, hvor der er blevet stegt omkring 80 kilo flæsk. - Folk de skal jo have valgflæsk, og det skal de også i dag. Torsdag er jo vores normale flæskedag her i huset, og det ved folk jo. Og når så valget samtidig falder på en torsdag, så vil det jo give øget travlhed, siger Gitte Sørensen, der er kroejer ved Trend Kro. I både Strandby og Overlade bliver der serveret valgflæsk for de valgtilforordnede. Og for mange borgere hænger valgdagen sammen med valgflæsk.

Referat:
På Trend Kro er de kendte for deres stegt flæsk, og på valgdagen har de mere travlt end normalt.